< Távoli elérés

rsync

Szerző: Sallai András

Copyright © Sallai András, 2020

CC Attribution-Share Alike 4.0 International

Web: http://szit.hu

Másolás távolra

Legyen két gép, A és B. Az A gépről szeretnénk másolni a B gépre.

Telepítendő:

A gépen

ssh

rsync

B gépen

ssh szerver

rsync

Az rsync mindkét gépen telepítve kell legyen. Az SSH szerver csak a célgépen.

rsync mentes.tar janos@server:

Az /etc könyvtár másolása a szerverre:

rsync -a /etc janos@server:

A -a kapcsoló nélkül könyvtár másolása nem lehetséges, csak becsomagolt állapotban.

A -z tömöríti az adatokat a hálózaton, így kisebb forgalom:

rsync -a -z /etc janos@server:

A –progress egy az átvitel során egy folyamatsávot jelenít meg. A –partial lehetővé teszi megszakított átvitelek folytatását. A -P egyesíti a –progress és a –partial funkcióit.

Szinkronizálás

A valódi szinkronizáláshoz a célgépen törölni kell a forrás gépen törölt fájlokat. A törlése azonban alapértelmezetten nem történik meg. Ez a viselkedés megváltoztatható a -delete kapcsolóval. Használata előtt ajánlott a -dry-run kapcsoló használata.

rsync -a --delete /etc janos@server:/etc

Biztonsági mentés

rsync -a --delete --backup --backup-dir=/utvonal/mentesek /forras/dir1 cel